ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องหลักเกณฑ์และวิธีการจัดทำรายงานบัญชีแยกประเภทในกิจการโทรคมนาคม โดยที่เป็นการสมควรกำหนดหลักเกณฑ์และวิธีการจัดทำรายงานบัญชีแยกประเภทในกิจการโทรคมนาคมเพื่อให้เกิดความโปร่งใสในเรื่องต้นทุนและรายได้ของบริการค้าปลีกและบริการค้าส่งในกิจการโทรคมนาคมและเพื่อตรวจสอบและป้องกันพฤติกรรมการกีดกันการแข่งขันและการอุดหนุนไขว้ในการให้บริการโทรคมนาคม ทั้งนี้เพื่อให้สอดคล้องกับหลักการของการแข่งขันโดยเสรีอย่างเป็นธรรมและเพื่อเป็นการส่งเสริมและสนับสนุนการแข่งขันและการพัฒนากิจการโทรคมนาคมให้เป็นไปอย่างยั่งยืนและมีประสิทธิภาพอาศัยอำนาจตามความในมาตรา ๒๗ (๖) (๑๑) และ (๒๔)แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ อันเป็นกฎหมายที่มีบทบัญญัติบางประการที่เกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๓ มาตรา ๔๕ มาตรา ๔๖ มาตรา ๔๗มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๒๑แห่งพระราชบัญญัติการประกอบกิจการโทรคมนาคม พ.ศ. ๒๕๔๔อันเป็นกฎหมายที่มีบทบัญญัติบางประการที่เกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ และมาตรา ๔๕ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติจึงกำหนดหลักเกณฑ์และวิธีการจัดทำรายงานบัญชีแยกประเภทในกิจการโทรคมนาคมดังต่อไปนี้ข้อ ๑[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ ในประกาศนี้ผู้รับใบอนุญาต หมายความว่าผู้รับใบอนุญาตประกอบกิจการโทรคมนาคมตามกฎหมายว่าด้วยการประกอบกิจการโทรคมนาคมและให้หมายรวมถึงผู้ได้รับอนุญาต สัมปทาน หรือสัญญาให้ประกอบกิจการโทรคมนาคมจากบริษัท ทีโอที จำกัด (มหาชน) บริษัท กสท โทรคมนาคม จำกัด (มหาชน) หรือหน่วยงานของรัฐแห่งอื่นอยู่ก่อนวันที่พระราชบัญญัติการประกอบกิจการโทรคมนาคม พ.ศ. ๒๕๔๔ ใช้บังคับรายงานบัญชีแยกประเภท (accounting separation report) หมายความว่ารายงานทางการเงินของผู้รับใบอนุญาตที่แยกประเภทตามบริการในกิจการโทรคมนาคมในแบบที่คณะกรรมการกำหนดไว้ในประกาศนี้ผู้มีหน้าที่จัดทำรายงานบัญชีแยกประเภท หมายความว่าผู้รับใบอนุญาตที่มีหน้าที่ในการจัดทำและนำส่งรายงานบัญชีแยกประเภทตามที่กำหนดในประกาศนี้บริการที่ต้องทำรายงานบัญชีแยกประเภท หมายความว่า บริการที่ต้องมีการจัดทำรายงานบัญชีแยกประเภทตามที่กำหนดในประกาศนี้ตลาดค้าส่งบริการ หมายความว่าตลาดการให้บริการโทรคมนาคมโดยการให้เช่าอุปกรณ์หรือสิ่งอำนวยความสะดวกของโครงข่ายโทรคมนาคมหรือการขายบริการโทรคมนาคมให้แก่ผู้รับใบอนุญาตรายอื่นเพื่อนำไปให้บริการโทรคมนาคมในนามของผู้เช่าหรือผู้ซื้อโดยมีวัตถุประสงค์เพื่อการประกอบธุรกิจเชิงพาณิชย์ตลาดค้าปลีกบริการ หมายความว่าตลาดการให้บริการโทรคมนาคมโดยการเช่าอุปกรณ์หรือสิ่งอำนวยความสะดวกของโครงข่ายโทรคมนาคมหรือการซื้อบริการโทรคมนาคมของผู้รับใบอนุญาตรายอื่นเพื่อนำไปให้บริการโทรคมนาคมในนามของผู้เช่าหรือผู้ซื้อโดยมีวัตถุประสงค์เพื่อการประกอบธุรกิจเชิงพาณิชย์ค่าตอบแทนระหว่างกัน (internal transfer charge) หมายความว่ารายได้และค่าใช้จ่ายที่มีการคิดระหว่างบริการที่ต้องทำรายงานบัญชีแยกประเภทภายในกิจการของผู้มีหน้าที่จัดทำรายงานบัญชีแยกประเภทซึ่งไม่มีการรับจ่ายจริงผู้สอบบัญชีรับอนุญาต หมายความว่าผู้ซึ่งได้รับการแต่งตั้งเป็นผู้สอบบัญชีที่ได้รับใบอนุญาตจากสภาวิชาชีพบัญชีตามกฎหมายว่าด้วยวิชาชีพบัญชีและให้หมายความรวมถึงผู้ที่ได้รับการแต่งตั้งเป็นผู้สอบบัญชีในนามของสำนักงานการตรวจเงินแผ่นดินคณะกรรมการ หมายความว่าคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเลขาธิการ หมายความว่าเลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติสำนักงาน หมายความว่าสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติข้อ ๓ ให้ผู้รับใบอนุญาตที่คณะกรรมการกำหนดให้เป็นผู้มีอำนาจเหนือตลาดอย่างมีนัยสำคัญในตลาดที่เกี่ยวข้องใดๆ หรือผู้รับใบอนุญาตที่คณะกรรมการกำหนดมีหน้าที่จัดทำและนำส่งรายงานบัญชีแยกประเภทที่กำหนดในประกาศนี้ทั้งนี้ให้สำนักงานแจ้งรายชื่อผู้มีหน้าที่จัดทำรายงานบัญชีแยกประเภทภายในเดือนมกราคมของทุกปีข้อ ๔ ให้ผู้มีหน้าที่จัดทำรายงานบัญชีแยกประเภทจัดทำรายงานบัญชีแยกประเภทโดยใช้ข้อมูลที่จัดทำขึ้นตามมาตรฐานการรายงานทางการเงิน(Thai financial reporting standards)กรณีที่มีการเปลี่ยนแปลงวิธีการจัดทำข้อมูลรายละเอียดวิธีการที่ใช้ในการจัดสรร สมมติฐานที่ใช้ หรือวิธีการคำนวณเมื่อเทียบกับรอบปีบัญชีก่อนหน้า ให้ผู้มีหน้าที่จัดทำรายงานบัญชีแยกประเภท รายงานการเปลี่ยนแปลงดังกล่าวไว้ในรายงานบัญชีแยกประเภทด้วยข้อ ๕ ให้ผู้มีหน้าที่จัดทำรายงานบัญชีแยกประเภทจัดทำรายงานบัญชีแยกประเภทตามประเภทบริการที่กำหนดในภาคผนวก๑ เฉพาะที่มีการให้บริการ ทั้งนี้ ตามรูปแบบที่กำหนดในภาคผนวก ๓กรณีมีเหตุอันสมควรคณะกรรมการอาจประกาศกำหนดเพิ่มเติมหรือแก้ไขประเภทบริการที่ต้องทำรายงานบัญชีแยกประเภทก็ได้ข้อ ๖ ให้ผู้มีหน้าที่จัดทำรายงานบัญชีแยกประเภทจัดสรรรายได้ต้นทุนและสินทรัพย์ลงทุนจากผลิตภัณฑ์และบริการจากกิจกรรมทางธุรกิจให้กับบริการที่ต้องทำรายงานบัญชีแยกประเภทที่เกี่ยวข้องข้อมูลรายได้ ต้นทุน และสินทรัพย์ลงทุนที่ใช้ในการจัดสรรนี้ต้องสอดคล้องกับข้อมูลที่บันทึกทางบัญชีของผู้มีหน้าที่จัดทำรายงานบัญชีแยกประเภทและการจัดสรรรายได้ ต้นทุนและสินทรัพย์ลงทุนต้องอยู่บนพื้นฐานตามหลักเหตุแห่งที่มาในกรณีที่ผู้มีหน้าที่จัดทำรายงานบัญชีแยกประเภทไม่สามารถกระทำการจัดสรรรายได้และต้นทุนโดยตรงตามข้อมูลที่บันทึกทางบัญชีได้ให้ดำเนินการจัดสรรรายได้และต้นทุนโดยใช้เกณฑ์ปันส่วนรายได้และเกณฑ์ปันส่วนต้นทุนที่เหมาะสมให้ผู้มีหน้าที่จัดทำรายงานบัญชีแยกประเภทจัดสรรรายได้ ต้นทุนและสินทรัพย์ลงทุนของแต่ละบริการที่ต้องทำรายงานบัญชีแยกประเภทตามวิธีการที่กำหนดในภาคผนวก ๒ข้อ ๗ ให้ผู้มีหน้าที่จัดทำรายงานบัญชีแยกประเภทใช้ข้อมูลต้นทุนที่อยู่บนพื้นฐานของหลักการบัญชีโดยวิธีราคาทุนเดิม(historical cost accounting) เว้นแต่ในกรณีที่มีการบันทึกข้อมูลต้นทุนด้วยราคาที่ตีใหม่ในสินทรัพย์บางประเภทแล้ว ให้ผู้มีหน้าที่จัดทำรายงานบัญชีแยกประเภทใช้ข้อมูลต้นทุนตามที่บันทึกเช่นว่านั้นได้ข้อ ๘ ให้ผู้มีหน้าที่จัดทำรายงานบัญชีแยกประเภทใช้วิธีการจัดสรรต้นทุนทั้งหมด(fully distributed cost) เพื่อจัดสรรต้นทุนทางตรงต้นทุนทางอ้อม และต้นทุนร่วมทั้งหมดสำหรับบริการที่ต้องทำรายงานบัญชีแยกประเภทเฉพาะที่มีการให้บริการข้อ ๙ ให้ผู้มีหน้าที่จัดทำรายงานบัญชีแยกประเภทแสดงค่าตอบแทนระหว่างกันของแต่ละบริการที่ต้องทำรายงานบัญชีแยกประเภทตามหลักการและวิธีการที่กำหนดในภาคผนวก๒ข้อ ๑๐ ให้ผู้มีหน้าที่จัดทำรายงานบัญชีแยกประเภทนำส่งรายงานบัญชีแยกประเภทตามข้อ๕ ต่อสำนักงาน โดยในรายงานดังกล่าวต้องประกอบด้วยสาระสำคัญดังต่อไปนี้(๑) งบกำไรขาดทุน(๒) งบเงินลงทุน(๓)งบกระทบยอดข้อมูลตามงบการเงินที่ตรวจสอบโดยผู้สอบบัญชีรับอนุญาตกับรายงานบัญชีแยกประเภท(๔) รายงานค่าตอบแทนระหว่างกัน(๕) รายงานต้นทุนบริการต่อหน่วย(๖) รายงานปริมาณการใช้บริการ(๗) รายงานการสอบทานของผู้สอบบัญชีรับอนุญาตรายงานบัญชีแยกประเภทตาม (๑) และ (๒)ให้จำแนกเป็นรายบริการตามที่กำหนดในภาคผนวก ๑ เฉพาะที่มีการให้บริการข้อ ๑๑ ในการนำส่งรายงานบัญชีแยกประเภทตามข้อ ๑๐สำนักงานอาจเรียกให้ผู้มีหน้าที่จัดทำรายงานบัญชีแยกประเภทนำส่งเอกสารหลักฐานแสดงความเชื่อมโยงระหว่างข้อมูลในระบบบัญชีของตนกับข้อมูลที่แสดงในรายงานบัญชีแยกประเภทดังต่อไปนี้(๑)รายละเอียดและคำอธิบายข้อมูลที่ใช้ในการจัดทำรายงานบัญชีแยกประเภท(๒) สมมติฐานที่ใช้หรือวิธีการคำนวณกรณีเป็นข้อมูลที่ได้จากการคำนวณ(๓)เอกสารอื่นที่เป็นหลักฐานแสดงความถูกต้องของการแจ้งรายงานข้อมูลตามที่สำนักงานร้องขอในกรณีที่สำนักงานพิจารณาแล้วเห็นว่าสมมติฐานที่ใช้หรือวิธีการคำนวณตาม(๒)ไม่เหมาะสมผู้มีหน้าที่จัดทำรายงานบัญชีแยกประเภทมีหน้าที่แก้ไขปรับปรุงสมมติฐานที่ใช้หรือวิธีการคำนวณดังกล่าวตามที่สำนักงานกำหนดข้อ ๑๒ ให้ผู้มีหน้าที่จัดทำรายงานบัญชีแยกประเภทแต่งตั้งผู้สอบบัญชีรับอนุญาตเพื่อสอบทานรายงานบัญชีแยกประเภทก่อนนำส่งรายงานบัญชีแยกประเภทดังกล่าวการสอบทานรายงานบัญชีแยกประเภทตามวรรคหนึ่งจะต้องมีเนื้อหาครอบคลุมอย่างน้อยในเรื่องดังต่อไปนี้(๑)ความสอดคล้องของหลักเกณฑ์และวิธีการที่ใช้ในการจัดทำรายงานบัญชีแยกประเภทให้เป็นไปตามข้อกำหนดในประกาศนี้(๒) ความสอดคล้องของข้อมูลที่นำมาใช้ในการจัดทำรายงานบัญชีแยกประเภทกับข้อมูลที่ได้เผยแพร่ต่อสาธารณะเช่น ข้อมูลเกี่ยวกับจำนวนผู้ใช้บริการ ข้อมูลเกี่ยวกับปริมาณการใช้งาน(๓)การกระทบยอดของงบการเงินที่ผ่านการตรวจสอบจากผู้สอบบัญชีรับอนุญาตกับรายงานบัญชีแยกประเภทของผู้มีหน้าที่จัดทำรายงานบัญชีแยกประเภททั้งนี้ ผู้สอบบัญชีรับอนุญาตอาจให้ข้อสังเกตในประเด็นต่าง ๆที่เกี่ยวข้องเพื่อเป็นข้อมูลแก่สำนักงานก็ได้ในกรณีที่ผู้สอบบัญชีรับอนุญาตได้สอบทานรายงานบัญชีแยกประเภทตามมาตรฐานการสอบบัญชีแล้วปรากฏว่ารายงานบัญชีแยกประเภทไม่เป็นไปตามความในวรรคสอง และสำนักงานพิจารณาแล้วเห็นควรให้มีการแก้ไขปรับปรุงรายงานบัญชีแยกประเภทให้เป็นไปตามข้อกำหนดในประกาศนี้ให้ผู้มีหน้าที่จัดทำรายงานบัญชีแยกประเภทแก้ไขปรับปรุงรายงานบัญชีแยกประเภทดังกล่าวให้ถูกต้องและนำส่งรายงานบัญชีแยกประเภทฉบับแก้ไขปรับปรุงที่ผ่านการสอบทานโดยผู้สอบบัญชีรับอนุญาตภายในสามสิบวันนับจากวันที่ได้รับหนังสือแจ้งจากสำนักงานค่าใช้จ่ายในการจัดจ้างผู้สอบบัญชีรับอนุญาต และค่าใช้จ่ายอื่น ๆที่เกี่ยวข้องกับการจัดทำและสอบทานรายงานบัญชีแยกประเภทให้เป็นความรับผิดชอบของผู้มีหน้าที่จัดทำรายงานบัญชีแยกประเภทข้อ ๑๓ ให้ผู้มีหน้าที่จัดทำรายงานบัญชีแยกประเภทนำส่งรายงานบัญชีแยกประเภทประจำปีที่ผ่านการสอบทานจากผู้สอบบัญชีรับอนุญาตต่อสำนักงานภายในหนึ่งร้อยห้าสิบวันนับแต่วันสิ้นรอบบัญชีของทุกปีข้อ ๑๔ ในกรณีที่ผู้มีหน้าที่จัดทำรายงานบัญชีแยกประเภทฝ่าฝืนหรือไม่ปฏิบัติตามประกาศนี้ให้นำบทบัญญัติเกี่ยวกับการบังคับทางปกครองตามกฎหมายว่าด้วยการประกอบกิจการโทรคมนาคมมาใช้บังคับข้อ ๑๕ ให้สำนักงานเก็บรักษาข้อมูลที่แสดงในรายงานบัญชีแยกประเภทและเอกสารอื่นใดที่เกี่ยวข้องไว้เป็นความลับและใช้ข้อมูลเพื่อประโยชน์ในการปฏิบัติหน้าที่ตามอำนาจหน้าที่ของคณะกรรมการและสำนักงานทั้งนี้การเปิดเผยข้อมูลให้แก่บุคคลอื่นภายนอกสำนักงานจะกระทำมิได้ เว้นแต่ในกรณีดังต่อไปนี้(๑) ได้รับความยินยอมจากผู้มีหน้าที่จัดทำรายงานบัญชีแยกประเภท(๒) เป็นการดำเนินการตามที่กฎหมายกำหนดหรือโดยคำสั่งศาลหรือเจ้าหน้าที่ของรัฐหรือหน่วยงานของรัฐหรือบุคคลที่มีอำนาจตามกฎหมายที่จะขอข้อมูลดังกล่าว(๓) เป็นการดำเนินการตามมติหรือคำสั่งของคณะกรรมการบทเฉพาะกาล ข้อ ๑๖ ในวาระเริ่มแรกให้ผู้มีหน้าที่จัดทำรายงานบัญชีแยกประเภทนำส่งรายงานบัญชีแยกประเภทของปีบัญชี๒๕๕๔ ที่ผ่านการสอบทานจากผู้สอบบัญชีรับอนุญาตต่อสำนักงานภายในหนึ่งร้อยห้าสิบวันนับจากวันที่ประกาศนี้มีผลใช้บังคับโดยไม่ต้องนำข้อมูลของปีบัญชี ๒๕๕๓ มาเปรียบเทียบข้อ ๑๗ ผู้มีหน้าที่จัดทำรายงานบัญชีแยกประเภทและมีหน้าที่รายงานข้อมูลบัญชีโทรคมนาคมยังคงมีหน้าที่รายงานข้อมูลบัญชีโทรคมนาคมตามประกาศคณะกรรมการกิจการโทรคมนาคมแห่งชาติ เรื่องหลักเกณฑ์การรายงานข้อมูลบัญชีโทรคมนาคม พ.ศ. ๒๕๕๓และคำสั่งคณะกรรมการกิจการโทรคมนาคมแห่งชาติ ที่ ๓๒/๒๕๕๓ ลงวันที่ ๓๐ กันยายน พ.ศ.๒๕๕๓ เรื่อง ระบุผู้มีอำนาจเหนือตลาดอย่างมีนัยสำคัญในแต่ละตลาดที่เกี่ยวข้องและให้ผู้มีอำนาจเหนือตลาดอย่างมีนัยสำคัญปฏิบัติตามมาตรการเฉพาะที่กำหนดไปจนกว่าจะมีการนำส่งรายงานบัญชีแยกประเภทที่ผ่านการสอบทานจากผู้สอบบัญชีรับอนุญาตอย่างครบถ้วนและสำนักงานพิจารณาแล้วเห็นว่าผู้มีหน้าที่จัดทำรายงานบัญชีแยกประเภทดำเนินการครบถ้วนตามที่กำหนดในประกาศนี้ทั้งนี้ให้ผู้มีหน้าที่จัดทำรายงานบัญชีแยกประเภทที่ผ่านการพิจารณาของสำนักงานแล้วได้รับยกเว้นการนำส่งรายงานข้อมูลบัญชีโทรคมนาคมประกาศณ วันที่ ๒๙ พฤษภาคม พ.ศ. ๒๕๕๕พลอากาศเอกธเรศ ปุณศรีประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ[เอกสารแนบท้าย]๑. ภาคผนวก ๑ บริการที่ต้องทำรายงานบัญชีแยกประเภท๒. ภาคผนวก ๒ วิธีการจัดสรรสำหรับการแยกประเภทบัญชี๓. ภาคผนวก ๓ รูปแบบของรายงานบัญชีแยกประเภท(ดูข้อมูลจากภาพกฎหมาย)ปริยานุช/ผู้จัดทำ๗ มิถุนายน๒๕๕๕ชาญ/ผู้ตรวจ๑๑ มิถุนายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๘๘ ง/หน้า ๔๙/๑ มิถุนายน ๒๕๕๕